-----------------------------------------------------------------------
  8 การจัดการ

  -----------------------------------------------------------------------

  บริษัทกำหนดผังองค์กรไว้ดังนี้

8.1 โครงสร้างการจัดการ

  คณะกรรมการของบริษัทมี 2 ชุดคือ คณะกรรมการบริษัท และ คณะกรรมการตรวจสอบ

คณะกรรมการบริษัท ประกอบด้วยกรรมการจำนวน 15 คน มีวาระการดำรงตำแหน่งคราวละ 3
ปีตามข้อบังคับบริษัท กรรมการบริษัทมีอำนาจหน้าที่ตัดสินใจและดูแลการดำเนินงานของบริษัท
การกำกับดูแลกิจการที่ดี การสรรหากรรมการ
การกำหนดค่าตอบแทนกรรมการบริษัทและกรรมการตรวจสอบ
ที่แบ่งแยกบทบาทหน้าที่ความรับผิดชอบจากฝ่ายจัดการอย่างชัดเจน
แต่มีเรื่องดังต่อไปนี้ที่คณะกรรมการต้องได้รับอนุมัติจากที่ประชุมผู้ถือหุ้นก่อนดำเนินการ คือ

  1) เรื่องที่กฎหมายกำหนดให้ต้องได้รับมติจากที่ประชุมผู้ถือหุ้น

  2) การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

  3) การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัท

  4) การทำ แก้ไขหรือเลิกสัญญาเกี่ยวกับการให้เช่ากิจการของบริษัททั้งหมดหรือบางส่วนที่สำคัญ
  การมอบหมายให้บุคคลอื่นเข้าจัดการธุรกิจของบริษัทหรือการรวมกิจการกับบุคคลอื่นโดยมีวัตถุประสงค์จะแบ่งกำไร
  ขาดทุนกัน

  รายชื่อคณะกรรมการบริษัท

1 นายสุเมธ สิมะกุลธร ประธานกรรมการ

2 นายสุธี สิมะกุลธร* กรรมการผู้จัดการใหญ่

  (ดำรงตำแหน่งเมื่อวันที่ 1 พฤษภาคม 2555)

  3 นายสุรพร สิมะกุลธร กรรมการ (ดำรงตำแหน่งกรรมการผู้จัดการใหญ่

  ถึงวันที่ 30 เมษายน 2555)

4 ว่าที่ร้อยตรีสามารถ เมฆะวนิชย์กุล กรรมการอิสระ

5 นายธวัชชัย จรณะกรัณย์ กรรมการอิสระ

6 นายผดุง เตชะศรินทร์ กรรมการอิสระ

7 นายประพจน์ อภิปุญญา กรรมการอิสระ

8 นายสมลักษณ์ เจียมธีระนาถ กรรมการอิสระ

9 นายวิลเลียม จอห์น มอล์ทเนอร์ กรรมการ

10 นายประพัฒน์ โพธิวรคุณ กรรมการ

11 นายอานนท์ สิมะกุลธร กรรมการ

12 นายประสาน ตันประเสริฐ กรรมการ

13 นางกนิษฐ เมืองกระจ่าง กรรมการ

  14 นายไพบูลย์ บุญเพิ่มวิทยา* กรรมการ

15 นายฐิติศักดิ์ สิมะกุลธร* กรรมการ

* เป็นผู้บริหารของบริษัท

ชื่อและจำนวนกรรมการซึ่งมีอำนาจลงลายมือชื่อแทนบริษัท คือ นายสุเมธ สิมะกุลธร หรือนายสุรพร
สิมะกุลธร หรือนายอานนท์ สิมะกุลธร หรือนายสุธี สิมะกุลธร หรือนายฐิติศักดิ์ สิมะกุลธร
ลงลายมือชื่อร่วมกับ นายประพัฒน์ โพธิวรคุณ หรือนายประสาน ตันประเสริฐ หรือนางกนิษฐ
เมืองกระจ่าง หรือนายไพบูลย์ บุญเพิ่มวิทยา หรือนายวิลเลียม จอห์น มอล์ทเนอร์
รวมเป็นสองคนและประทับตราสำคัญของบริษัท

ในรอบปี 2555 คณะกรรมการได้มีการประชุมรวมทั้งสิ้นจำนวน 6 ครั้ง
ตามกำหนดตารางการประชุมสำหรับปีที่แจ้งให้ทราบในที่ประชุมคณะกรรมการบริษัทเป็นการล่วงหน้า
โดยกรรมการแต่ละรายได้เข้าร่วมประชุมคณะกรรมการบริษัทดังนี้

  ชื่อ – สกุล ตำแหน่ง จำนวนครั้งที่เข้าประชุม

  1 นายสุเมธ สิมะกุลธร ประธานกรรมการ 6 / 6

  2 นายสุธี สิมะกุลธร กรรมการผู้จัดการใหญ่ 6 / 6

  3 ว่าที่ร้อยตรีสามารถ เมฆะวนิชย์กุล กรรมการอิสระ 6 / 6

  4 นายธวัชชัย จรณะกรัณย์ กรรมการอิสระ 6 / 6

  5 นายผดุง เตชะศรินทร์ กรรมการอิสระ 6 / 6

  6 นายประพจน์ อภิปุญญา กรรมการอิสระ 6 / 6

  7 นายสมลักษณ์ เจียมธีระนาถ กรรมการอิสระ 6 / 6

  8 นายสุรพร สิมะกุลธร กรรมการ 6 / 6

  9 นายวิลเลียม จอห์น มอล์ทเนอร์ กรรมการ 1 / 6

  10 นายประพัฒน์ โพธิวรคุณ กรรมการ 3 / 6

  11 นายอานนท์ สิมะกุลธร กรรมการ 6 / 6

  12 นายประสาน ตันประเสริฐ กรรมการ 6 / 6

  13 นางกนิษฐ เมืองกระจ่าง กรรมการ 6 / 6

  14 นายไพบูลย์ บุญเพิ่มวิทยา กรรมการ 6 / 6

  15 นายฐิติศักดิ์ สิมะกุลธร กรรมการ 4 / 6

คณะกรรมการตรวจสอบ ต้องมีจำนวนไม่น้อยกว่า 3 คน ประกอบด้วยประธานกรรมการตรวจสอบ 1
คน และกรรมการตรวจสอบอย่างน้อย 2 คน
โดยทั้งหมดต้องเป็นกรรมการบริษัทที่มีความเป็นอิสระและไม่ได้เป็นผู้บริหารและมีคุณสมบัติเป็นกรรมการตรวจสอบตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด
ดังนี้

1.  ได้รับแต่งตั้งจากคณะกรรมการบริษัทหรือที่ประชุมผู้ถือหุ้นของบริษัท

2.  ต้องเป็นกรรมการอิสระของบริษัท

3.  ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือ นิติบุคคลที่อาจมีความขัดแย้ง
    ยกเว้นการตัดสินใจในรูปแบบองค์คณะ (Collective Decision)

4.  ไม่เป็นกรรมการของบริษัทใหญ่
    บริษัทย่อยหรือบริษัทย่อยลำดับเดียวกันเฉพาะที่เป็นบริษัทจดทะเบียน

5.  มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบ ทั้งนี้
    ต้องมีกรรมการตรวจสอบอย่างน้อย 1
    คนที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินได้

ทั้งนี้ หากสำนักงานคณะกรรมการกำกับหลักทรัพย์และตลาดหลักทรัพย์
และ/หรือคณะกรรมการกำกับตลาดทุนได้มีประกาศเปลี่ยนแปลงคุณสมบัติกรรมการตรวจสอบใหม่
กรรมการตรวจสอบของบริษัทต้องมีคุณสมบัติตามที่ได้มีประกาศเปลี่ยนแปลงไปทุกประการ

คณะกรรมการตรวจสอบเป็นผู้พิจารณาแต่งตั้งหัวหน้าหน่วยงานตรวจสอบภายในของบริษัทหรือบุคคลที่เหมาะสมดำรงตำแหน่งดังกล่าวตามแต่จะเห็นสมควรทำหน้าที่เลขานุการคณะกรรมการตรวจสอบ
โดยให้มีหน้าที่จัดเตรียมการประชุมรวมทั้งจัดทำรายงานการประชุมคณะกรรมการตรวจสอบ
ตลอดจนการประสานงานให้มีการรายงานต่อคณะกรรมการบริษัท ผู้ถือหุ้น ผู้ลงทุน
ตลาดหลักทรัพย์แห่งประเทศไทยและหน่วยงานอื่นที่เกี่ยวข้อง ทั้งนี้
เลขานุการคณะกรรมการตรวจสอบมีหน้าที่เข้าร่วมประชุมคณะกรรมการตรวจสอบแต่ไม่มีสิทธิออกเสียงลงคะแนนแต่อย่างใดทั้งสิ้นในทุกกรณี
และหน่วยงานตรวจสอบภายในมีหน้าที่รายงานผลการตรวจสอบให้กับคณะกรรมการตรวจสอบ

วาระการดำรงตำแหน่ง

คณะกรรมการตรวจสอบมีวาระการดำรงตำแหน่งคราวละ 3 ปีนับจากวันที่มีมติแต่งตั้ง

ขอบเขต หน้าที่และความรับผิดชอบ

1 สอบทานให้บริษัทมีการรายงานทางการเงินอย่างถูกต้องและเพียงพอ

2 สอบทานให้บริษัทมีระบบการควบคุมภายใน (Internal Control)
และระบบการตรวจสอบภายใน (Internal Audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายในตลอดจนให้ความเห็นชอบในการพิจารณาแต่งตั้ง
โยกย้าย
เลิกจ้างหัวหน้าหน่วยงานตรวจสอบภายในหรือหน่วยงานอื่นใดที่รับผิดชอบเกี่ยวกับการตรวจสอบภายใน

3 สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทยและกฎหมายที่เกี่ยวข้องกับธุรกิจของบริษัท

4 พิจารณา คัดเลือก
เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทและเสนอ
ค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าประชุมด้วยอย่าง น้อยปีละ 1 ครั้ง

5
พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของ
ตลาดหลักทรัพย์แห่งประเทศไทย ทั้งนี้เพื่อให้มั่นใจว่ารายการดังกล่าวสมเหตุสมผลและเป็น
ประโยชน์สูงสุดต่อบริษัท

6 จัดทำรายงานของคณะกรรมการตรวจสอบ
โดยเปิดเผยไว้ในรายงานประจำปีของบริษัทซึ่งรายงานดังกล่าว
ต้องลงนามโดยประธานกรรมการตรวจสอบ และต้องประกอบด้วยข้อมูลอย่างน้อยดังต่อไปนี้

(ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

  (ข) ความเห็นเกี่ยวกับความเพียงพอของระบบควบคุมภายในของบริษัท

  (ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ

  ตลาดหลักทรัพย์แห่งประเทศไทยหรือกฎหมายที่เกี่ยวข้องกับธุรกิจของบริษัท

  (ง) ความเห็นเกี่ยวกับความเหมาะสมของผู้สอบบัญชี

(จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ)
จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละคน

(ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

  (ซ)
  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

  7 ในการปฏิบัติหน้าที่ของคณะกรรมการตรวจสอบ
  หากพบหรือมีข้อสงสัยว่ามีรายการหรือการกระทำ

ดังต่อไปนี้ ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
ให้คณะกรรมการตรวจสอบรายงานต่อคณะกรรมการบริษัทเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

  (ก) รายการที่เกิดความขัดแย้งทางผลประโยชน์

  (ข) การทุจริต หรือมีสิ่งผิดปกติ หรือมีความบกพร่องที่สำคัญในระบบการควบคุมภายใน

  (ค) การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์แห่ง
  ประเทศไทยหรือกฎหมายที่เกี่ยวข้องกับธุรกิจของบริษัท

หากคณะกรรมการบริษัท
หรือผู้บริหารไม่ดำเนินการให้มีการปรับปรุงแก้ไขภายในเวลาที่กำหนดกรรมการตรวจสอบคนใดคนหนึ่งอาจรายงานว่ามีรายการหรือการกระทำดังกล่าวต่อสำนักงานคณะกรรมการกำกับหลักทรัพย์และตลาดหลักทรัพย์
หรือตลาดหลักทรัพย์แห่งประเทศไทย

8 สนับสนุนและติดตามให้บริษัทมีระบบการบริหารความเสี่ยงอย่างมีประสิทธิภาพ

9 รายงานการดำเนินงานของคณะกรรมการตรวจสอบต่อที่ประชุมคณะกรรมการบริษัท

10 ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ
โดยอาศัยอำนาจตามข้อบังคับของบริษัทและกฎหมาย

ทั้งนี้ในการปฏิบัติหน้าที่ดังกล่าวข้างต้น
คณะกรรมการตรวจสอบมีความรับผิดชอบต่อคณะกรรมการบริษัทโดยตรง
และคณะกรรมการบริษัทยังคงมีความรับผิดชอบในการดำเนินงานของบริษัทต่อบุคคลภายนอก โดยในปี
2555 ได้ทำการประชุมรวม 12 ครั้ง

  รายชื่อคณะกรรมการตรวจสอบ จำนวนครั้งที่เข้าประชุม

1 ว่าที่ร้อยตรีสามารถ เมฆะวนิชย์กุล* ประธานกรรมการตรวจสอบ 12/12

2 นายธวัชชัย จรณะกรัณย์ กรรมการตรวจสอบ 12/12

3 นายผดุง เตชะศรินทร์* กรรมการตรวจสอบ 12/12 *
เป็นผู้มีความรู้และประสบการณ์ที่สามารถทำหน้าที่ในการสอบทานงบการเงิน

เลขานุการบริษัท คณะกรรมการบริษัทได้พิจารณาแต่งตั้งนายชนะชัย กุลนพฤกษ์
ให้เป็นเลขานุการบริษัท
ซึ่งเป็นบุคคลที่มีความรู้และความสามารถจบการศึกษาด้านบัญชีและบริหารธุรกิจ
และได้ผ่านการอบรมในหลักสูตรที่เกี่ยวข้องกับการปฏิบัติหน้าที่ของเลขานุการบริษัท
โดยทำหน้าที่เกี่ยวข้องกับการจัดการประชุมต่างๆ ของบริษัท ซึ่งได้แก่ การประชุมคณะกรรมการ
การประชุมผู้ถือหุ้น การจัดทำเอกสารต่าง ๆ ได้แก่
รายงานการประชุมและเอกสารประกอบการประชุม แบบรายงานประจำปี การจัดเก็บเอกสาร
การเป็นตัวแทนของบริษัทในการติดต่อกับหน่วยงานราชการ เช่น ตลาดหลักทรัพย์แห่งประเทศไทย
รวมถึงการปฏิบัติหน้าที่ใด ๆ ตามที่กฎหมายกำหนด

นักลงทุนสัมพันธ์ บริษัทตระหนักดีว่าข้อมูลของบริษัททั้งที่เกี่ยวกับงบการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้มีส่วนได้เสียของบริษัท
ซึ่งฝ่ายจัดการได้ให้ความสำคัญกับการเปิดเผยข้อมูลที่ครบถ้วน ตรงต่อความเป็นจริง
เชื่อถือได้สม่ำเสมอ ทันเวลา และเป็นไปตามเกณฑ์ที่
สำนักคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยกำหนดซึ่งฝ่ายจัดการของบริษัทให้ความสำคัญและยึดถือปฏิบัติมาโดยตลอดนั้น
เนื่องจากกิจกรรมในส่วนงานด้านนักลงทุนสัมพันธ์ยังมีไม่มากนักบริษัท

จึงยังไม่ได้จัดตั้งหน่วยงานขึ้นเฉพาะแต่ได้มอบหมายให้นายชนะชัย กุลนพฤกษ์
ซึ่งเป็นผู้ช่วยกรรมการผู้จัดการทำหน้าที่ติดต่อสื่อสารกับผู้ลงทุนทุกสถาบัน ผู้ถือหุ้น
รวมทั้งนักวิเคราะห์และผู้มีส่วนได้ส่วนเสีย ผู้ลงทุนสามารถติดต่อขอทราบข้อมูลบริษัทได้ที่ Website
www.Kulthorn.com โทรศัพท์ 0 2326 0831, 02739 4893 โทรสาร 0 2326 0837, 0
2739 4892 E-mail : chanachai@kulthorn.com

(ข้อมูลของกรรมการบริษัท ผู้บริหาร ผู้มีอำนาจควบคุม
และเลขานุการบริษัทได้แสดงไว้ในเอกสารแนบ 1 หน้าที่ 63 - 69)

2.  การสรรหากรรมการ

คณะกรรมการบริษัททำหน้าที่สรรหากรรมการบริษัทโดยพิจารณาหาบุคคลที่มีจริยธรรม ความซื่อสัตย์
ความรู้ ความสามารถ
ประสบการณ์เกี่ยวกับธุรกิจและมีคุณสมบัติครบถ้วนตามข้อกำหนดของกฎหมายบริษัทมหาชนจำกัด
กฎข้อบังคับของคณะกรรมการหลักทรัพย์และตลาดหลักทรัพย์ และกฎหมายอื่นที่เกี่ยวข้อง
นอกจากนี้คณะกรรมการบริษัทต้องปฏิบัติตามข้อบังคับของบริษัทข้อ 14 ระบุว่า
ในการประชุมสามัญผู้ถือหุ้นประจำปีทุกครั้งให้กรรมการออกจากตำแหน่งจำนวน 1 ใน 3
ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้ก็ให้ออกโดยจำนวนใกล้ที่สุดกับส่วน 1 ใน
3 และกรรมการซึ่งพ้นจากตำแหน่งไปนั้นอาจได้รับเลือกตั้งใหม่ได้
และนำรายชื่อกรรมการที่จะแต่งตั้งเสนอต่อที่ประชุมสามัญผู้ถือหุ้นพิจารณาเลือกตั้งกรรมการ

คณะกรรมการบริษัทประกอบด้วยกรรมการจำนวนตามที่ที่ประชุมผู้ถือหุ้นจะพึงกำหนด
แต่ต้องไม่น้อยกว่า 5 คน
โดยคณะกรรมการจำนวนไม่น้อยกว่ากึ่งหนึ่งของจำนวนคณะกรรมการทั้งหมดต้องมีถิ่นที่อยู่ในราชอาณาจักรและกรรมการจะเป็นผู้ถือหุ้นของบริษัทหรือไม่ก็ได้
โดยมีหลักเกณฑ์และวิธีการเลือกตั้งกรรมการบริษัทดังนี้

  1) ผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียง

  2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม ข้อ 1)
  เลือกตั้งบุคคลคนเดียวหรือหลายคน

  เป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  3)
  บุคคลซึ่งได้รับคะแนนเสียงสูงสุดตามลำดับถัดลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
  ให้ผู้เป็นประธานเป็นผู้ออกเสียงชี้ขาด

  8.3 ค่าตอบแทนกรรมการ และ ผู้บริหาร

คณะกรรมการบริษัททำหน้าที่กำหนดค่าตอบแทนกรรมการในทุกรอบปีโดยพิจารณาให้เหมาะสมกับสถานะธุรกิจของบริษัท
และนำเสนอต่อที่ประชุมผู้ถือหุ้นพิจารณาอนุมัติ ในรอบปี 2555
บริษัทจ่ายค่าตอบแทนกรรมการบริษัทในรูปค่าตอบแทนรายเดือนและค่าเบี้ยประชุมรวมทั้งกรรมการตรวจสอบในรูปค่าตอบแทนรายเดือนเป็นเงินทั้งสิ้น
2,520,000 บาท และจ่ายค่าตอบแทนแก่ผู้บริหารของบริษัทจำนวน 6 ราย
ซึ่งไม่รวมผู้จัดการฝ่ายการเงินและผู้จัดการฝ่ายบัญชีและต้นทุนในรูปเงินเดือนและโบนัสเป็นเงิน
15,207,525 บาท

– ลักษณะของค่าตอบแทนกรรมการบริษัท

  1 ค่าตอบแทนกรรมการบริษัทจำนวน 15 คน แบ่งออกเป็น

  – ค่าตอบแทนรายเดือน ประธานกรรมการ 20,000 บาท/เดือน

กรรมการ (คนละ) 10,000 บาท/เดือน

– ค่าเบี้ยประชุม (คนละ) 3,000 บาท/ครั้งที่มาประชุม

– โบนัส/บำเหน็จ (คนละ) - ไม่มี -

– สิทธิประโยชน์อื่น ๆ (คนละ) - ไม่มี -

2 ค่าตอบแทนกรรมการตรวจสอบจำนวน 3 คน เป็น

– ค่าตอบแทนรายเดือน (คนละ) 10,000 บาท/เดือน

– โบนัส/บำเหน็จ (คนละ) - ไม่มี -

– สิทธิประโยชน์อื่น ๆ (คนละ) - ไม่มี -

รายละเอียดค่าตอบแทนกรรมการบริษัทและกรรมการตรวจสอบเป็นดังนี้

จำนวนเงิน (บาท)

1 นายสุเมธ สิมะกุลธร ประธานกรรมการ 258,000

2 นายสุธี สิมะกุลธร กรรมการผู้จัดการใหญ่ 138,000

3 ว่าที่ร้อยตรีสามารถ เมฆะวนิชย์กุล กรรมการอิสระ 138,000

ประธานกรรมการตรวจสอบ 120,000

4 นายธวัชชัย จรณะกรัณย์ กรรมการอิสระ 138,000

กรรมการตรวจสอบ 120,000

5 นายผดุง เตชะศรินทร์ กรรมการอิสระ 138,000 กรรมการตรวจสอบ 120,000

6 นายประพจน์ อภิปุญญา กรรมการอิสระ 138,000

7 นายสมลักษณ์ เจียมธีระนาถ กรรมการอิสระ 138,000

8 นายสุรพร สิมะกุลธร กรรมการ 138,000

9 นายประพัฒน์ โพธิวรคุณ กรรมการ 129,000

10 นายอานนท์ สิมะกุลธร กรรมการ 138,000

11 นายประสาน ตันประเสริฐ กรรมการ 138,000

12 นางกนิษฐ เมืองกระจ่าง กรรมการ 138,000

13 นายไพบูลย์ บุญเพิ่มวิทยา กรรมการ 138,000

14 นายวิลเลียม จอห์น มอล์ทเนอร์ กรรมการ 123,000

15 นายฐิติศักดิ์ สิมะกุลธร กรรมการ 132,000

รวมทั้งสิ้น 2,520,000

8.4 การกำกับดูแลกิจการ

คณะกรรมการบริษัทได้ให้ความสำคัญต่อการดำเนินงานและการปฏิบัติงานในแนวทางของการกำกับดูแลกิจการที่ดี
ทั้งนี้เพื่อแสดงให้เห็นถึงการที่บริษัทมีระบบบริหารจัดการที่มีประสิทธิภาพ โปร่งใส ตรวจสอบได้
ซึ่งจะเป็นการสร้างความเชื่อมั่นและความมั่นใจให้กับผู้ถือหุ้น ผู้ลงทุน
ผู้มีส่วนได้เสียและผู้เกี่ยวข้องทุกฝ่ายของบริษัทได้เป็นอย่างดี
จึงได้กำหนดนโยบายในการกำกับดูแลกิจการ
จริยธรรมธุรกิจและจรรยาบรรณเพื่อเป็นแนวทางในการดำเนินธุรกิจและเป็นหลักยึดถือในการปฏิบัติงานของผู้บริหารและพนักงาน
ดังต่อไปนี้

1.  ดำเนินการให้โครงสร้างการจัดการของบริษัทมีการกำหนดขอบเขตอำนาจหน้าที่และความรับผิดชอบของคณะกรรมการ
    คณะอนุกรรมการและผู้บริหารอย่างชัดเจน

2.  ดำเนินการให้เชื่อมั่นได้ว่ารายงานทางการเงินสะท้อนผลการดำเนินงานที่แท้จริง
    รวมทั้งมีการประเมิน
    กำหนดและวางมาตรการในการป้องกันและจัดการความเสี่ยงให้อยู่ในระดับที่เหมาะสม

3.  ดำเนินการให้เชื่อมั่นได้ว่ากระบวนการต่าง ๆ
    ของบริษัทเป็นไปอย่างมีประสิทธิภาพและประสิทธิผลภายใต้ระบบการควบคุมภายในที่ดี
    มีหลักการถ่วงดุลอำนาจที่เหมาะสมและมีการดำเนินงานที่โปร่งใสและตรวจสอบได้

4.  ดำเนินการกับความขัดแย้งทางผลประโยชน์ด้วยความรอบคอบและมีเหตุมีผล
    โดยยึดถือประโยชน์ของบริษัทเป็นที่ตั้งด้วยการจัดวางระบบการปฏิบัติงานที่โปร่งใสและเปิดเผยข้อมูลเท่าที่ไม่กระทบต่อประโยชน์อันชอบธรรมของบริษัทและผู้ถือหุ้น

5.  ปลูกฝังคุณธรรมและสร้างจิตสำนึกอันดีงามให้ผู้บริหารและพนักงานมีความประพฤติดี ซื่อสัตย์
    สุจริตมีวินัยและมีความรับผิดชอบต่อหน้าที่และหมู่คณะ

6.  มุ่งมั่นสู่ความเป็นเลิศในการดำเนินธุรกิจ
    โดยยึดมั่นในการสร้างความพึงพอใจให้แก่ลูกค้าด้วยการรับฟังและทบทวนตนเองเพื่อสร้างสรรค์สิ่งที่ดีที่สุดอยู่เสมอ

7.  ตระหนักและเคารพในสิทธิแห่งความเป็นเจ้าของของผู้ถือหุ้น รวมทั้งสิทธิของผู้มีส่วนเกี่ยวข้อง
    และปฏิบัติต่อบุคคลเหล่านั้นด้วยความเสมอภาคเท่าเทียมกัน

8.  ดำเนินการโดยคำนึงถึงความรับผิดชอบที่มีต่อผู้ถือหุ้น ผู้มีส่วนเกี่ยวข้องอื่นและต่อสังคมโดยรวม

9.  ดำเนินการโดยคำนึงถึงความรับผิดชอบในการดูแลสิ่งแวดล้อม

หลักการกำกับดูแลกิจการ

คณะกรรมการบริษัทยังได้ให้ความสำคัญต่อการปฏิบัติตามข้อพึงปฏิบัติที่ดีตามที่กำหนดไว้ในหลักการกำกับดูแลกิจการที่ดีสำหรับบริษัทจดทะเบียน
ปี 2549 ตามแนวทางที่จัดทำขึ้นโดยตลาดหลักทรัพย์ใน 5 หมวดที่สำคัญดังนี้

1) สิทธิของผู้ถือหุ้น

คณะกรรมการบริษัทส่งเสริมผู้ถือหุ้นให้สามารถใช้สิทธิของตน ในการซื้อขายหรือโอนหุ้น
การมีส่วนแบ่งในกำไรของกิจการ
การเข้าร่วมประชุมเพื่อใช้สิทธิออกเสียงในที่ประชุมในการแต่งตั้งหรือถอดถอนกรรมการ
แต่งตั้งผู้สอบบัญชีและเรื่องต่าง ๆ ที่มีผลกระทบกับบริษัท
โดยผู้ถือหุ้นจะได้รับข่าวสารข้อมูลของกิจการอย่างเพียงพอต่อการพิจารณารวมทั้งรับทราบกฎเกณฑ์และวิธีการเข้าร่วมประชุมก่อนการประชุมตามเวลาอันควร
มีโอกาสซักถามกรรมการ เสนอวาระการประชุม และมีสิทธิมอบฉันทะให้ผู้อื่นเข้าร่วมประชุม

2) การปฏิบัติต่อผู้ถือหุ้นอย่างเท่าเทียมกัน

คณะกรรมการบริษัทสร้างความมั่นใจให้กับผู้ถือหุ้นทุกรายที่ต้องได้ รับการปฏิบัติอย่างเท่าเทียมกัน
จึงกำหนดไม่ให้กรรมการและผู้บริหารหรือผู้ถือหุ้นใช้ข้อมูลภายในเพื่อหาประโยชน์ให้แก่ตนเองซึ่งเป็นการเอาเปรียบผู้ถือหุ้นอื่น
กำหนดให้กรรมการและผู้บริหารต้องเปิดเผยข้อมูลเกี่ยวกับส่วนได้เสียของตนเองและผู้เกี่ยวข้อง
และในการประชุมผู้ถือหุ้นได้เปิดโอกาสให้ผู้ถือหุ้นรวมถึงผู้ถือหุ้นส่วนน้อยสามารถใช้สิทธิออกเสียงโดยมอบฉันทะให้ผู้อื่นมาประชุมและออกเสียงลงมติแทนได้

3) บทบาทของผู้มีส่วนได้เสีย

คณะกรรมการบริษัทกำหนดให้มีการปฏิบัติต่อผู้มีส่วนได้เสียทุกกลุ่มอย่างเป็นธรรม
โดยคำนึงถึงสิทธิที่มีตามกฎหมายและตามข้อตกลงที่มีกับบริษัท
และไม่กระทำการที่เป็นการละเมิดสิทธิของบุคคลเหล่านั้น

4) การเปิดเผยข้อมูลและความโปร่งใส

คณะกรรมการบริษัทได้ติดตามดูแลให้มีการเปิดเผยข้อมูลสำคัญที่เกี่ยวข้องกับบริษัททั้งข้อมูลการเงินและอื่นๆ
อย่างถูกต้อง ครบถ้วน ทันเวลา โปร่งใส ผ่านช่องทางที่สามารถรับทราบได้ในทางสาธารณะ
มีความเท่าเทียมกันและมีความน่าเชื่อถือ

5) ความรับผิดชอบของคณะกรรมการ

การกำกับดูแลการดำเนินงานของบริษัทกระทำโดยคณะกรรมการของบริษัทที่ประกอบด้วยกรรมการผู้ทรงคุณวุฒิที่มีคุณสมบัติหลากหลายในด้านทักษะ
ประสบการณ์ ความสามารถเฉพาะด้านที่เป็นประโยชน์กับบริษัท
โดยได้รับการแต่งตั้งจากที่ประชุมผู้ถือหุ้นซึ่งสามารถอุทิศเวลาและความพยายามในการปฏิบัติหน้าที่ให้เกิดประโยชน์สูงสุดกับบริษัท
และสามารถสร้างความมั่นใจต่อบุคคลภายนอกได้เป็นอย่างดี

จริยธรรมธุรกิจและจรรยาบรรณ

คณะกรรมการบริษัทได้กำหนดให้มีข้อพึงปฏิบัติเกี่ยวกับจริยธรรมธุรกิจและจรรยาบรรณเพื่อให้กรรมการผู้บริหารและพนักงานทุกคนยึดถือเป็นแนวทางในการดำเนินงานและประกอบธุรกิจ
ให้มีผลใช้บังคับตั้งแต่วันที่ 20 กุมภาพันธ์ 2546 เป็นต้นไป ดังนี้

ข้อพึงปฎิบัติของกรรมการและผู้บริหาร

1) ต่อบริษัทและผู้ถือหุ้น

  1.1 ปฏิบัติหน้าที่ด้วยความซื่อสัตย์สุจริต
  ตลอดจนตัดสินใจดำเนินการใดๆด้วยจิตบริสุทธิ์และเป็นธรรมต่อผู้ถือหุ้น รายใหญ่และรายย่อย
  เพื่อประโยชน์สูงสุดของบริษัทและผู้ถือหุ้นโดยรวม

1.2 ปฏิบัติหน้าที่บริหารจัดการโดยใช้ทักษะและความรู้ความสามารถอย่างเต็มที่

1.3 จัดการดูแลมิให้ทรัพย์สินใด ๆ ของบริษัทเสื่อมค่าหรือสูญหายโดยมิชอบ

1.4
รายงานสถานะและผลการดำเนินงานของบริษัทอย่างถูกต้องครบถ้วนตามความเป็นจริงและโดยสม่ำเสมอ

  1.5 ไม่เปิดเผยความลับของบริษัทและไม่นำข้อมูลใด ๆ
  หรือความลับของบริษัทไปแสวงหาประโยชน์ใด ๆ จากการ ปฏิบัติ หน้าที่โดยมิชอบ

6.  ขจัดปัญหาความขัดแย้งทางผลประโยชน์ด้วยความรอบคอบและมีเหตุมีผล
    รวมทั้งเปิดเผยข้อมูลอย่างครบถ้วน

2) ต่อพนักงาน

  2.1
  ปฏิบัติต่อพนักงานด้วยความสุภาพและให้ความเคารพต่อศักดิ์ศรีของความเป็นมนุษย์และสิทธิขั้นพื้นฐานของมนุษยชน
  อย่างเสมอภาคเท่าเทียมกัน

  2.2 ให้ผลตอบแทนที่เป็นธรรมและเหมาะสมกับความรับผิดชอบ
  ความรู้ความสามารถและผลการปฏิบัติงานของพนักงาน แต่ละคน

  2.3 การแต่งตั้งและโยกย้าย
  รวมถึงการให้รางวัลและการลงโทษพนักงานต้องกระทำด้วยความสุจริตใจและตั้งอยู่บนพื้นฐานของความรู้
  ความสามารถและความเหมะสมของพนักงานนั้นๆ

  2.4
  ดูแลรักษาสภาพแวดล้อมในการทำงานให้มีความปลอดภัยต่อชีวิตและสุขภาพของพนักงานอยู่เสมอ

  2.5 ให้การส่งเสริม สนับสนุน ฝึกอบรมและพัฒนาความรู้
  ความสามารถของพนักงานอย่างทั่วถึงและสม่ำเสมอ

  2.6 รับฟังข้อคิดเห็นและข้อเสนอแนะซึ่งตั้งอยู่บนพื้นฐานความรู้ทางวิชาชีพของพนักงาน

  2.7 ปฏิบัติตามกฎหมายและข้อบังคับต่าง ๆ ที่เกี่ยวข้องกับพนักงานอย่างเคร่งครัด

  2.8 หลีกเลี่ยงการกระทำใดๆ ที่ไม่เป็นธรรมต่อพนักงาน
  และเปิดโอกาสให้พนักงานร้องทุกข์อันเนื่องมาจากได้รับความเดือดร้อนหรือความไม่เป็นธรรมเพื่อให้ได้รับการแก้ไขในวิถีทางที่ถูกต้อง

3) ต่อลูกค้า

3.1
ปฏิบัติต่อลูกค้าโดยยึดหลักความซื่อสัตย์สุจริตและยุติธรรมรวมทั้งเปิดเผยและให้ข้อมูลเกี่ยวกับสินค้าและบริการที่ถูกต้องครบถ้วนแก่ลูกค้า
โดยไม่บิดเบือนข้อเท็จจริง

  3.2 ปฏิบัติตามเงื่อนไขข้อผูกพันต่างๆ
  ที่มีต่อลูกค้าอย่างเคร่งครัดตลอดจนให้บริการและปฏิบัติต่อลูกค้าด้วยความมี น้ำใจ

  3.3
  คำร้องเรียนของลูกค้าพึงได้รับการเอาใจใส่และดำเนินการอย่างเป็นธรรมเพื่อสนองตอบความต้องการของลูกค้าอย่างรวดเร็ว

3.4
รักษาความลับทางการค้าของลูกค้าและไม่นำไปใช้เพื่อประโยชน์ของตนเองหรือผู้เกี่ยวข้องโดยมิชอบ

  3.5 ผลิตสินค้าและบริการที่มีคุณภาพและได้มาตรฐานอย่างสม่ำเสมอ

3.6
ไม่ค้ากำไรเกินควรเมื่อเปรียบเทียบกับคุณภาพของสินค้าและบริการและหลีกเลี่ยงการกำหนดเงื่อนไขทางการค้า
ที่ไม่เป็นธรรมต่อลูกค้า

4) ต่อคู่ค้าและ/หรือเจ้าหนี้

  4.1 ไม่เรียก หรือไม่รับ หรือจ่ายผลประโยชน์ใด ๆ ที่ไม่สุจริตในการค้ากับคู่ค้าและ/หรือเจ้าหนี้

  4.2 ถ้ามีข้อมูลว่ามีการเรียก หรือการรับ หรือการจ่ายผลประโยชน์ใด ๆ ที่ไม่สุจริตเกิดขึ้น
  พึงเปิดเผยรายละเอียดต่อคู่ค้าและ/หรือเจ้าหนี้และร่วมกันแก้ไขปัญหาโดยยุติธรรมและรวดเร็ว

  4.3 ปฏิบัติตามข้อตกลงและเงื่อนไขต่าง ๆ ที่มีต่อคู่ค้าและ/หรือเจ้าหนี้อย่างเคร่งครัด
  ในกรณีที่ไม่สามารถปฏิบัติตามข้อตกลงและเงื่อนไขข้อใดต้องรีบแจ้งให้คู่ค้าและ/หรือเจ้าหนี้ทราบล่วงหน้าเพื่อร่วมกันพิจารณาหาแนวทาง

  แก้ไขปัญหา

  4.4 รายงานข้อมูลทางการเงินที่ถูกต้องและตรงเวลาให้แก่เจ้าหนี้อย่างสม่ำเสมอ

5) ต่อคู่แข่งทางการค้า

  5.1 ประพฤติปฏิบัติภายใต้กรอบกติกาของการแข่งขันที่ดี

  5.2 ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต หรือไม่เหมาะสม

  5.3
  ไม่พยายามทำลายชื่อเสียงของคู่แข่งทางการค้าด้วยการกล่าวหาหรือให้ร้ายโดยไม่มีมูลความจริง

6) ต่อสังคมส่วนรวม

  6.1 ไม่กระทำการใดๆ ที่จะมีผลเสียหายต่อประเทศชาติ
  ทรัพยากรธรรมชาติและสภาพแวดล้อมหรือต่อสังคมโดยส่วนรวม

  6.2 สนับสนุนกิจกรรมอันเป็นประโยชน์ต่อชุมชนและสังคมโดยส่วนรวม
  หรือกิจกรรมที่มีส่วนสร้างสรรค์สังคมอย่างสม่ำเสมอ

  6.3
  ปลูกฝังจิตสำนึกของความรับผิดชอบต่อสังคมให้เกิดขึ้นในหมู่พนักงานทุกระดับอย่างต่อเนื่องและจริงจัง

  6.4 ปฏิบัติหรือควบคุมให้มีการปฏิบัติตามกฎหมายและกฏระเบียบที่เกี่ยวข้องอย่างเคร่งครัด

จรรยาบรรณของพนักงาน

1) ปฏิบัติหน้าที่ด้วยความซื่อสัตย์สุจริต ขยันหมั่นเพียร มานะอดทน
มีวินัยและมีความรับผิดชอบในหน้าที่

ที่ได้รับมอบหมาย

2) ปฏิบัติตามกฎ ระเบียบ ข้อบังคับของบริษัทและกฎหมายที่เกี่ยวข้องอย่างเคร่งครัดและสม่ำเสมอ
รวมทั้งประพฤติตนเป็นพลเมืองดี อยู่ในระเบียบกฎเกณฑ์อันดีงามของสังคมทั้งในและนอกบริษัท

3) รักษาความลับของบริษัท ลูกค้าและคู่ค้าอย่างเคร่งครัด
และจะต้องไม่เปิดเผยความลับที่เกี่ยวข้องกับกิจการของบริษัท
หรือนำข้อมูลข่าวสารภายในไปแสวงหาประโยชน์ใด ๆ เพื่อตนเองและ/หรือผู้อื่นโดยมิชอบ

4) ไม่ทำธุรกิจส่วนตัวหรือเข้าเป็นหุ้นส่วนหรือมีส่วนร่วมในกิจการหรือดำรงตำแหน่งในธุรกิจอื่น ๆ
ที่มีสภาพอย่างเดียวกัน และเป็นการแข่งขัน หรือมีผลประโยชน์ขัดกันกับกิจการของบริษัท
เว้นแต่จะได้รับอนุญาตจากบริษัท

5)
ใช้ทรัพย์สินของบริษัทให้เกิดประสิทธิภาพสูงสุดและระมัดระวังดูแลรักษาให้อยู่ในสภาพที่จะใช้งานได้ตลอดเวลา
และ ไม่กระทำใด ๆ จนเป็นเหตุให้เกิดความเสียหายหรือสูญหาย
รวมทั้งไม่นำไปใช้เพื่อประโยชน์ส่วนตัวหรือผู้อื่น

6)
ให้ความร่วมมือและช่วยเหลือในการทำงานรวมตลอดถึงกิจกรรมเพื่อส่วนรวมกับผู้ร่วมงานทุกคนและเคารพในสิทธิซึ่งกันและกัน

7) ให้ความเอาใจใส่และช่วยดำเนินการใด ๆ
ที่จะรักษาสภาพแวดล้อมในการทำงานให้มีความสะอาดปลอดภัยและสวยงามอยู่เสมอ

8) รักษาและร่วมสร้างสรรค์ให้เกิดความสามัคคีในหมู่คณะและระหว่างเพื่อนร่วมงาน

9) ไม่กล่าวร้ายต่อบริษัท ผู้บริหารหรือผู้ร่วมงาน

10) ให้แจ้งผู้บังคับบัญชาหรือหน่วยงานที่เกี่ยวข้องทราบเมื่อพบว่ามีการกระทำใด ๆ
ในบริษัทโดยมิชอบหรือผิดกฎหมาย หรืออาจก่อให้เกิดความเสียหายต่องานที่ปฏิบัติ
ทรัพย์สินหรือชื่อเสียงของบริษัทหรือผู้ร่วมงาน

ข้อพึงปฏิบัติเมื่อมีปัญหา

จริยธรรมในการประกอบธุรกิจ
จรรยาบรรณและข้อพึงปฏิบัติที่กำหนดไว้นี้อาจไม่ครอบคลุมถึงทุกเรื่องทุกกรณี ดังนั้นเมื่อมีปัญหาเกิดขึ้น
ผู้บริหารและพนักงานควรปรึกษาหารือผู้บังคับบัญชาตามลำดับชั้น
เพื่อการชี้แนะแนวทางที่เห็นว่าสมควรและเหมาะสมต่อไป

8.5 มาตรการควบคุมดูแลการใช้ข้อมูลภายใน

บริษัทยึดถือและปฏิบัติต่อนักลงทุนทุกฝ่ายอย่างเสมอภาค
จึงมีมาตรการป้องกันและมีบทลงโทษในการที่กรรมการและผู้บริหารจะนำข้อมูลภายในของบริษัทไปใช้เพื่อประโยชน์ส่วนตน
บริษัทจะไม่มีการเปิดเผยใด ๆ
ที่มีผลกระทบต่อผู้ลงทุนทั้งในด้านบวกและด้านลบจนกว่าบริษัทจะแจ้งให้ตลาดหลักทรัพย์แห่งประเทศไทยทราบก่อนจึงจะเปิดเผยให้ผู้เกี่ยวข้องหรือผู้สนใจทราบต่อไป

บริษัทได้กำหนดเป็นนโยบายให้กรรมการและผู้บริหารของบริษัทต้องรายงานการซื้อขายหุ้นของบริษัทให้ทราบทุกครั้ง
โดยจัดทำเป็นรายงานแจ้งต่อที่ประชุมคณะกรรมการบริษัททุกครั้งที่มีการประชุม

6.  บุคลากร

  – พนักงานและผลตอบแทน

บริษัทมีพนักงานทั้งหมด ณ วันสิ้นปี 31 ธันวาคม 2555 จำนวน 1,994 คน
แบ่งเป็นพนักงานส่วนงานขาย บริหารและสนับสนุนการผลิตจำนวน 364 คน
และพนักงานส่วนงานผลิตจำนวน 1,630 คน

ในรอบปี 2555 บริษัทได้จ่ายค่าตอบแทนพนักงานทั้งหมด ดังนี้

  เงินเดือน ค่าล่วงเวลา 353,215,683.21 บาท

  โบนัส 25,335,727.58 บาท

  เงินสมทบกองทุนสำรองเลี้ยงชีพ 12,926,210.96 บาท

  อื่น ๆ 26,993,659.22 บาท

รวม 418,471,280.97 บาท

  – นโยบายในการพัฒนาพนักงาน

การพัฒนาศักยภาพของบุคลากรในองค์กรนับเป็นการเสริมสร้างความเข้มแข็งให้กับบริษัทเนื่องจากพนักงานทุกคนถือเป็นหัวใจหลักในการขับเคลื่อนองค์กรให้ไปสู่ความสำเร็จอย่างยั่งยืน

บริษัทกำหนดนโยบายในการดำเนินงานเพื่อพัฒนาพนักงาน ดังนี้

1.  พัฒนาความรู้ของบุคลากรทุกระดับอย่างต่อเนื่อง

2.  พัฒนาขีดความสามารถบุคลากรให้ครอบคลุมทุกกลุ่มงาน

3.  เชื่อมโยงข้อมูลจากการประเมินผลงานสู่การพัฒนาความก้าวหน้าในอาชีพรายคน

บริษัทได้กำหนดแผนการดำเนินงานต่างๆ
ในการพัฒนาพนักงานเพื่อให้บรรลุผลตามนโยบายที่กำหนดดังเช่น การฝึกอบรม
การสร้างระบบวิทยากรภายใน การสร้างศูนย์ฝึกอบรม การสร้างศูนย์ทดสอบมาตรฐานฝีมือแรงงาน
การจัดโครงสร้าง Competency Base ขององค์กร การพัฒนาบุคลากรตามกลุ่มงาน
ระบบการประเมินผลบุคลากรรายคนและการพัฒนารายบุคคลตามกลุ่มงาน

พนักงานของบริษัทได้รับการฝึกอบรมในปี 2555 ที่ผ่านมาเป็นจำนวนชั่วโมงเฉลี่ยของพนักงาน 7.9
ชั่วโมง ซึ่งสูงกว่าเป้าหมายที่กำหนดไว้ในระดับที่มากกว่า 6 ชั่วโมง

โครงการและกิจกรรมพัฒนาพนักงานที่ได้ดำเนินการได้แก่

-   ศูนย์ฝึกอบรมโครงการความร่วมมือสถาบันไฟฟ้าและอิเล็กทรอนิกส์

-   จัดฝึกอบรมภายใน (In-house Training)
    และส่งไปรับการฝึกอบรมกับหน่วยงานจัดฝึกอบรมภายนอกบริษัท ดังเช่น
    สถาบันเพิ่มผลผลิตแห่งชาติ สถาบันรับรองมาตรฐาน ไอ เอส โอ สถาบันสิ่งแวดล้อมไทย
    เป็นต้น

-   สนับสนุนให้พนักงานได้รับการศึกษาต่อในระดับที่สูงขึ้น

-   มีการศึกษาดูงานทั้งในประเทศและต่างประเทศ

    7.  รายงานบทสรุปแนวปฏิบัติและผลดำเนินการด้านความรับผิดชอบต่อสังคม (CSR)

1. วัตถุประสงค์ของงาน CSR

บริษัทได้ดำเนินธุรกิจโดยตั้งอยู่พื้นฐานของจรรยาบรรณและจริยธรรมทางธุรกิจ โดยได้กำหนดอยู่ใน
นโยบายในการกำกับดูแลกิจการ ที่ผู้บริหาร พนักงาน และผู้มีส่วนได้ส่วนเสียของบริษัท
ได้ยึดถือปฏิบัติอย่างเคร่งครัดอย่างเป็นไปในแนวทางเดียวกัน รวมถึงการปฏิบัติตาม 7
หลักการของมาตรฐานความรับผิดชอบต่อสังคม (มอก.26000-2553) ดังนี้

-   หลักการความรับผิดชอบ (Accountability) :
    โดยบริษัทได้ดำเนินธุรกิจอย่างมีความรับผิดชอบต่อสังคมและสิ่งแวดล้อม
    และพร้อมได้รับการตรวจสอบจากผู้มีส่วนได้ส่วนเสียหรือผู้มีผลกระทบ เช่น
    การประชุมสามัญผู้ถือหุ้นประจำปี การรับการตรวจสอบจากผู้รับอนุญาตตรวจสอบบัญชี

-   หลักการความโปร่งใส (Transparency) : ผู้บริหารของบริษัทได้ประกาศนโยบายต่างๆ
    อย่างเปิดเผยต่อพนักงานและผู้เกี่ยวข้องได้นำไปยึดถือและปฏิบัติให้สอดคล้อง ได้แก่
    นโยบายในการกำกับดูแลกิจการ นโยบายคุณภาพ นโยบายอาชีวอนามัย ความปลอดภัย
    และสิ่งแวดล้อม นโยบายมาตรฐานแรงงานไทยและความรับผิดชอบต่อสังคม
    และนโยบายพลังงาน

-   หลักการการปฏิบัติอย่างมีจริยธรรม (Ethical Behavior) :
    บริษัทมีกลไกในการควบคุมตรวจสอบตามหลัก ธรรมาภิบาล
    ภายใต้การการกำกับดูแลของคณะกรรมการตลาดหลักทรัพย์แห่งประเทศไทย (กลต.)
    และจากหน่วยงานที่เกี่ยวข้อง ยกตัวอย่างเช่น
    การเข้าร่วมโครงการธรรมาภิบาลสิ่งแวดล้อมของการนิคมอุตสาหกรรมแห่งประเทศไทย
    ที่ให้ชุมชนโดยรอบโรงงานเข้ามามีส่วนร่วมในการจัดการสิ่งแวดล้อมของบริษัทสำหรับภายในองค์กร
    บริษัทได้ให้ความสำคัญในเรื่องหลักคุณธรรมประจำใจพนักงานที่ต้องใช้ชีวิตทำงานร่วมกัน
    โดยเน้นวิถีการดำรงชีวิต “มานะ ซื่อสัตย์ ประหยัด” ที่ได้หล่อหลอมด้วยการฝึกอบรมพัฒนา
    และกิจกรรมส่งเสริมการพัฒนาคุณภาพชีวิตที่พนักงานทุกคนมีส่วนร่วม

-   หลักการเคารพต่อผลประโยชน์ของผู้มีส่วนได้เสีย (Respect for stakeholder
    interests) : บริษัทได้ให้ความสำคัญของผลประโยชน์ต่อผู้มีส่วนได้ส่วนเสียในทุกกลุ่ม
    โดยคำนึงถึงผลประโยชน์ระหว่างผู้มีส่วนได้ส่วนเสียกับบริษัทและกับการพัฒนาที่ยั่งยืนในการดำเนินธุรกิจ
    เช่น การจัดให้มีการประชุมผู้ส่งมอบ (Supplier Meeting) เพื่อรับฟังความคิดเห็น
    และข้อเสนอแนะเพื่อการปรับปรุงจากภายนอกและภายใน

-   หลักการเคารพต่อหลักนิติธรรม (Respect for the rule of law) :
    กฎหมายและข้อกำหนดที่เกี่ยวข้องกับการดำเนินธุรกิจ
    เป็นสิ่งที่บริษัทได้ให้ความสำคัญและยึดถือปฏิบัติอย่างเคร่งครัด โดยบริษัทมีนักกฎหมาย (นิติกร)
    เพื่อกำกับและติดตามกฎหมายที่เกี่ยวข้องกับการดำเนินธุรกิจ
    และมีสำนักความปลอดภัยและความรับผิดชอบต่อสังคม เพื่อติดตาม ประเมิน
    และกำกับดูแลการปฏิบัติตามกฎหมายด้านอาชีวอนามัย ความปลอดภัย และสิ่งแวดล้อม

-   หลักการเคารพต่อการปฏิบัติตามแนวทางของสากล (Respect for international
    norms of behavior) : บริษัท ได้ปฏิบัติตามแนวปฏิบัติสากลทางด้านแรงงาน และอื่น ๆ
    ที่เกี่ยวข้อง อาทิเช่น การขออนุญาตนำแรงงานต่างด้าวเข้ามาทำงานอย่างถูกต้องตามกฎหมาย
    การที่บริษัทเป็นสถานที่ฝึกงานของนักศึกษาฝึกประสบการณ์ชาวต่างชาติ

-   หลักการเคารพต่อสิทธิมนุษยชน (Respect for human rights) :
    บริษัทได้ให้ความเท่าเทียมและเคารพซึ่งสิทธิมนุษยชนของพนักงานทุกคน
    ดังจะเห็นจากการที่บริษัทรับพนักงานเข้ามาทำงานโดยมิได้คำนึงถึง เพศ เชื้อชาติ ศาสนา
    ภาษา วัฒนธรรม ความคิดเห็นส่วนบุคคล และสิทธิมนุษยชนพื้นฐานด้านอื่น ๆ
    รวมถึงความพิการผิดปกติด้านร่างกาย โดยมีระบบมาตรฐานในการกำกับดูแล คือ
    มาตรฐานแรงงานไทยความรับผิดชอบต่อสังคมของธุรกิจไทย (มรท.8001-2553)

2. แผนงานและผลการดำเนินงาน

2.1 ด้านสิ่งแวดล้อมและความปลอดภัย

2.1.1 การบริหารจัดการด้านสิ่งแวดล้อมและความปลอดภัย

บริษัทได้นำระบบการจัดการอาชีวอนามัยความปลอดภัยและสิ่งแวดล้อม (OHSAS 18001 & ISO
14001) เข้ามาใช้ในการบริหารจัดการด้านสิ่งแวดล้อมและความปลอดภัยในการทำงานขององค์กร
โดยมีตัวแทนฝ่ายบริหาร (OHS&EMR) เป็นผู้กำกับดูแล มีคณะกรรมการบริหารระบบการจัดการ
(Management System Committee : MSC)
เป็นผู้พิจารณาทบทวนผลการดำเนินงานของระบบและปรับปรุงอย่างต่อเนื่อง
มีแผนกความปลอดภัยอาชีวอนามัยและสิ่งแวดล้อมเป็นหน่วยงานที่กำกับดูแลการปฏิบัติตามกฎหมายและข้อกำหนดที่เกี่ยวข้องด้านสิ่งแวดล้อมและความปลอดภัย
โดยมีการดำเนินงานที่สำคัญ คือ

-   ดำเนินการจัดทำและทบทวนแผนงานด้านอาชีวอนามัย และความปลอดภัย และสิ่งแวดล้อม

-   จัดทำแผนการประเมินความสอดคล้อง และรายงานการปฏิบัติตามกฎหมายความปลอดภัย
    อาชีวอนามัย และสิ่งแวดล้อม

-   ตรวจวัด และจัดทำรายงานผลการตรวจติดตามคุณภาพสิ่งแวดล้อมทั้งภายในและภายนอกบริษัท

-   การตรวจสอบความปลอดภัย
    และประชุมเพื่อหาแนวทางการป้องกันแก้ไขของคณะกรรมการความปลอดภัย
    อาชีวอนามัยและสภาพแวดล้อมในการทำงาน

-   กิจกรรมส่งเสริมความปลอดภัยในการทำงาน การอนุรักษ์สิ่งแวดล้อม และการอนุรักษ์พลังงาน

-   การดำเนินการตามมาตรฐาน ISO 14001 และ OHSAS 18001

2.1.2 การจัดการของเสียและวัสดุเหลือใช้จากการผลิต

เนื่องจากบริษัทได้ธุรกิจประเภทของการผลิต ซึ่งอยู่ภายใต้การกำกับดูจากหน่วยงานภาครัฐ
ในเรื่องของการจัดการเศษวัสดุที่ไม่ใช้แล้ว
บริษัทได้ยึดถือและปฏิบัติตามกฎหมายที่เกี่ยวข้องโดยมีการรวบรวม จัดเก็บ
และนำไปบำบัด/กำจัดอย่างถูกสุขลักษณะ เริ่มตั้งแต่การขออนุญาต
การรายงานผลให้หน่วยงานที่กำกับดูแลได้รับทราบ อาทิ กรมโรงงานอุตสาหกรรม
การนิคมอุตสาหกรรมแห่งประเทศไทย กรุงเทพมหานคร เป็นต้น โดยมีการดำเนินงานที่สำคัญ คือ

-   คัดแยกของเสียจากกระบวนการผลิต เพื่อแยกของเสียที่มีมูลค่า
    หรือของเสียที่สามารถนำกลับมาใช้ใหม่ (Recycle)
    เพื่อจำหน่ายให้กับผู้ประกอบการรับบำบัด/กำจัดที่ได้รับอนุญาต เป็นการเพิ่มมูลค่าของเสีย
    และช่วยรักษาสิ่งแวดล้อม

-   ขออนุญาตนำสิ่งปฏิกูลหรือวัสดุที่ไม่ใช้แล้วออกนอกโรงงานประจำปี ต่อหน่วยงานที่กำกับดูแล

-   แจ้งการขนส่งขยะมูลฝอยและสิ่งปฏิกูลเมื่อมีการขนส่งไปบำบัด/กำจัด ต่อหน่วยงานที่กำกับดูแล

-   แจ้งเกี่ยวกับรายละเอียดสิ่งปฏิกูลหรือวัสดุที่ไม่ใช้แล้ว
    สำหรับผู้ก่อกำเนิดสิ่งปฏิกูลหรือวัสดุที่ไม่ใช้แล้ว (สก.3) ต่อหน่วยงานที่กำกับดูแล

-   ใช้ประโยชน์จากเศษวัสดุอินทรีย์ที่ย่อยสลายได้ เช่น เศษอาหารจากโรงอาหาร
    นำมาหมักใช้ทำเป็นปุ๋ยน้ำชีวภาพ (ปุ๋ย EM) สำหรับใช้รดน้ำต้นไม้ในโรงงาน

-   รายการสิ่งปฏิกูลหรือวัสดุที่ไม่ใช้แล้วและวิธีกำจัด ประจำปี 2555 เป็นดังนี้

  ------------------------------------- ------------- ----- --------------
  รายการ                                ปริมาณ               วิธีกำจัด

  1 กากตะกอนฟอสเฟต                      12.32         ตัน    073

  2 เศษเหล็กจากการปั้ม                     1,503.3       ตัน    011

  3 เศษเหล็กจากการเจาะ กลึง ไส            1,010.74      ตัน    011

  4 เศษหินเจียรปนเปื้อน                     77.68         ตัน    042

  5 น้ำมันไฮดรอลิกใช้งานแล้ว                 49.0          ตัน    041

  6 เศษไม้พาเลท                          13.53         ตัน    011

  7 ถังเหล็กใช้งานแล้ว                      72.55         ตัน    049

  8 กากตะกอนจากระบบบำบัดน้ำเสีย            156.48        ตัน    049, 071

  9 จุกยาง                               25.74         ตัน    011, 042
  ------------------------------------- ------------- ----- --------------

   คุณภาพน้ำทิ้งหลังผ่านการบำบัด

  ----------------------- ----------------- --------------- --------------
  รายการ                  หน่วย              ค่ามาตรฐาน       ค่าที่ตรวจได้

  pH                      -                 5.5 - 9.0       7.5

  BOD                     mg/L              < 500           14

  COD                     mg/L              < 750           75

  Manganese               mg/L as Mn2+      < 5             0.81

  Suspended Solids        mg/L              < 200           20

  Total Dissolved Solids  mg/L              < 3000          636

  Grease & Oil            mg/L              < 10            2

  Chromium                mg/L as Cr3+      < 0.25 < 0.75   0.01

  Copper                  mg/L as Cu        < 2.0           0.01

  Nickel                  mg/L as Ni        < 1             0.05

  Zine                    Mg/L as Zn        < 5             0.18
  ----------------------- ----------------- --------------- --------------

2.1.3 การบริการและโครงการที่เป็นประโยชน์ มีคุณค่าต่อผู้บริโภคสังคม สิ่งแวดล้อม

ภายใต้ปณิธานของ กรรมการผู้จัดการใหญ่ ที่ว่า “ทำมาหาได้แล้ว ต้องดูแลสังคม ดูแลครอบครัว”
ดังนั้นเพื่อเป็นการตอบแทนรวมถึงแสดงออกถึงความรับผิดชอบต่อสังคม ในกลุ่มลูกค้า สังคม
และสิ่งแวดล้อม ซึ่งเป็นกลุ่มผู้มีส่วนได้ส่วนที่บริษัทได้ให้ความสำคัญอย่างต่อเนื่องเสมอมา
บริษัทจึงได้จัดให้มีโครงการและกิจกรรมที่เป็นประโยชน์ในด้านต่างๆ ยกตัวอย่างเช่น

   โครงการมอบตู้อบเด็ก (Infant Incubator)
  และจัดตั้งศูนย์กุมารเวชวิกฤตให้กับโรงพยาบาลสนามชัยเขต จังหวัดฉะเชิงเทรา
  โดยได้ดำเนินการต่อเนื่องกันมาเป็นปีที่ 4

-   โครงการก่อสร้างถังบรรจุน้ำคอนกรีตเสริมเหล็กเพื่อกักเก็บน้ำสำหรับให้พระสงฆ์
    อุบาสก/อุบาสิกา ได้ใช้ประโยชน์ ถวาย ณ วัดป่าดอยแสงธรรม จังหวัดเชียงใหม่

-   โครงการก่อสร้างอาคารเรียนมอบให้กับ โรงเรียนบ้านทุ่งแฝก จังหวัดปราจีนบุรี

-   กิจกรรมตามโครงการรับผิดชอบต่อสังคมภาพใหญ่ ที่มุ่งเน้นการพัฒนา ปรับปรุง
    บูรณาการสาธารณะประโยชน์ต่อชุมชนรอบข้างและพื้นที่เป้าหมาย

3 ด้านสังคม

3.1 การจัดการด้านแรงงานและพนักงาน

บริษัทปฏิบัติตามกฎหมายว่าด้วยสวัสดิการแรงงานและแรงงานสัมพันธ์อย่างเคร่งครัด โดยได้นำระบบ
“มาตรฐานแรงงานไทย (มรท.8001-2553)” เข้ามาใช้ตั้งแต่ปี 2553
เพื่อปรับปรุงคุณภาพชีวิตของพนักงานให้เกิดความสมดุลและเหมาะสม
พร้อมทั้งจัดให้มีสวัสดิการพนักงานตามที่กฎหมายกำหนด และมากกว่าที่กฎหมายกำหนด เช่น

-   กิจกรรมพนักงาน เช่น งานปีใหม่ กีฬา ประกวดชิงรางวัล ฯลฯ

-   ส่งเสริมคุณภาพชีวิตครอบครัว เช่น แต่งงาน มีบุตร เจ็บป่วย ฯลฯ

-   ข้าวฟรี อาหารราคาถูก รถรับส่งพนักงานใน 13 เส้นทาง

-   สหกรณ์ออมทรัพย์ / สหกรณ์ร้านค้าสวัสดิการ

-   กองทุนสำรองเลี้ยงชีพ

-   กิจกรรมสร้างสุขให้กับพนักงาน (Happy Workplace)

-   ทุกการศึกษาบุตรพนักงาน

-   กิจกรรมส่งเสริมสุขภาพพนักงาน เช่น คลินิกสุขภาพ ตรวจสุขภาพประจำปี
    ออกกำลังกายตอนเช้า

-   ประกันชีวิต ประกันอุบัติเหตุ

3.2 สวัสดิภาพในการทำงานของพนักงาน

ผู้บริหารระดับสูงของบริษัทได้ให้ความสำคัญกับสวัสดิภาพและความปลอดภัยในการทำงานของพนักงานทุกคน
ทุกระดับ โดยได้มีการประกาศนโยบายอาชีวอนามัย ความปลอดภัยและสิ่งแวดล้อม
และนโยบายมาตรฐานแรงงานไทยและความรับผิดชอบต่อสังคม
เพื่อให้พนักงานทุกคนนำไปปฏิบัติอย่างเคร่งครัด ร่วมถึงมีการสนับสนุนในด้านอื่น ๆ เช่น

-   จัดหาอุปกรณ์ป้องกันอันตรายส่วนบุคคล (Personal Protective Equipment : PPE)
    ที่มีคุณภาพได้มาตรฐานให้กับพนักงานตามลักษณะการปฏิบัติงาน

-   เลือกตั้งคณะกรรมการความปลอดภัย อาชีวอนามัย และสภาพแวดล้อมในการทำงาน (คปอ.)

-   จัดทำโครงการรณรงค์ลดอุบัติเหตุจากการทำงาน (Zero Accident Project)

3.3 การพัฒนาและฝึกอบรมพนักงาน

การพัฒนาศักยภาพของบุคลากรในองค์กร
นับเป็นการเสริมสร้างความเข้มแข็งให้กับบริษัทเนื่องจากพนักงานทุกคนถือเป็นหัวใจหลักในการขับเคลื่อนองค์กรให้ไปสู่ความสำเร็จอย่างยั่งยืน
บริษัทจึงจัดให้มีกิจกรรม/โครงการพัฒนา บุคลกร เช่น

-   ศูนย์ฝึกอบรมโครงการความร่วมมือสถาบันไฟฟ้าและอิเล็กทรอนิกส์

-   โครงการนักเรียน DVT

-   จัดฝึกอบรมภายใน (In-house Training)
    และส่งไปรับการฝึกอบรมกับหน่วยงานจัดฝึกอบรมภายนอกบริษัท ดังเช่น
    สถาบันเพิ่มผลผลิตแห่งชาติ สถาบันรับรองมาตรฐาน ไอ เอส โอ สถาบันสิ่งแวดล้อมไทย
    เป็นต้น

-   สนับสนุนให้พนักงานได้รับการศึกษาต่อในระดับที่สูงขึ้น

-   มีการศึกษาดูงานทั้งในประเทศและต่างประเทศ

-   แหล่งข้อมูลความรู้ที่จัดทำในเว็บไซต์ของบริษัท

3.4 การส่งเสริมและพัฒนาชุมชนและสังคมโดยรอบพื้นที่ตั้งของธุรกิจ

“การมีส่วนร่วมและพัฒนาชุมชน” เป็นหนึ่งใน 7 ประเด็นหลักด้านความรับผิดชอบต่อสังคม
ที่บริษัทได้ยึดถือปฏิบัติมาอย่างต่อเนื่องนับตั้งแต่มีการเปิดดำเนินธุรกิจบนพื้นฐานความคิดที่ว่า
“องค์กรและชุมชนต้องก้าวเดินไปพร้อม ๆ กัน”
บริษัทจึงให้ความสำคัญและส่งเสริมการพัฒนาชุมชนในรูปแบบกิจกรรม และโครงการการมีส่วนร่วม
จากบริษัทและพนักงาน ไปสู่ชุมชน อาทิเช่น

-   นโยบายการรับพนักงานที่อยู่โดยรอบบริษัท/รอบนิคมฯ

-   เข้าร่วมกิจกรรมในวันสำคัญที่ทางชุมชนจัดขึ้น เช่น วันเข้าพรรษา วันเฉลิมพระชนมพรรษา
    เป็นต้น

-   ให้การสนับสนุนทุนการศึกษาให้กับสถาบันอุดมศึกษา

-   ร่วมกิจกรรมปลูกป่าในวันสำคัญร่วมกับหน่วยงานภาครัฐ และชุมชนโดยรอบ

-   เป็นศูนย์การเรียนรู้ตามโครงการเปิดบ้านรับแขกเข้ามาดูงานจากสถาบันการศึกษา
    องค์กรธุรกิจ ชุมชน หน่วยงานราชการ

-   โครงการร่วมมือสถาบันการศึกษาในพื้นที่สถาบันเทคโนโลยีพระเกล้าเกล้าฯ ลาดกระบัง
    เทคนิคมีนบุรี